NORAKSTS

|  |  |
| --- | --- |
| 20.06.2024. | Nr.7/21 |

###### DOMĀJAMO DAĻU NO ZEMES VIENĪBAS PĒTERA IELĀ 2, JELGAVĀ,

###### DAĻAS PIRKŠANA

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībā 2024. gada 17. maijā saņemts Zemgales apgabaltiesas 108.iecirkņa zvērinātas tiesu izpildītājas Sniedzes Upītes Paziņojums Nr.07247/108/2024-NOS par atsavināšanas tiesības izmantošanu un atsavināšanas cenas samaksu daudzdzīvokļu dzīvojamai mājai Pētera ielā 2, Jelgavā.

2023. gada 1. janvārī spēkā stājās Piespiedu dalītā īpašuma privatizētajās daudzdzīvokļu mājās izbeigšanas likums (turpmāk – Dalītā īpašuma izbeigšanas likums), kura mērķis ir dot iespēju privatizēto daudzdzīvokļu māju īpašniekiem izpirkt ēkas uzturēšanai pašvaldības noteikto, funkcionāli nepieciešamo zemi, izņemot valstij un pašvaldībai piederošo zemi un dzīvokļu īpašnieku jau izpirkto vai privatizēto zemi.

Jelgavas valstspilsētas pašvaldībai daudzdzīvokļu dzīvojamā mājā Pētera ielā 2, Jelgavā, pieder dzīvokļa īpašumi Nr.13 un Nr.17, kas reģistrēti Zemgales rajona tiesas Jelgavas pilsētas zemesgrāmatas nodalījumos Nr.3162-13 un Nr.3162-17. Dzīvojamā māja izvietojas uz fiziskai personai piederošas zemes vienības ar kadastra apzīmējumu 0900 001 0082 Pētera ielā 2, Jelgavā.

Pamatojoties uz Jelgavas valstspilsētas pašvaldības Zemes lietu komisijas 2023. gada 5. septembra lēmumu Nr.9/34 “Par dzīvojamai mājai Pētera ielā 2, Jelgavā, funkcionāli nepieciešamā zemes gabala noteikšanu” dzīvojamai mājai Pētera ielā 2, Jelgavā, noteikta funkcionāli nepieciešamā zeme un Nekustamā īpašuma valsts kadastra informācijas sistēmā ir reģistrēta atsavināmā zeme un noteikta tās atsavināšanas cena.

Valsts zemes dienesta Vidzemes reģionālās pārvaldes 2024. gada 19. janvāra Paziņojumā Nr.2-16-V/13 par atsavināmo zemi un atsavināšanu cenu noteikta atsavināmās zemes vienības Pētera ielā 2, Jelgavā, daļas 1730 m2 platībā cena.

Jelgavas valstspilsētas pašvaldībai piederošajam dzīvokļa īpašumam Pētera ielā 2-13, Jelgavā, proporcionāli piekrītošajām zemes vienības ar kadastra apzīmējumu 0900 001 0082 daļas 419/17388 domājamām daļām atsavināšanas cena noteikta 575,29 *euro* (pieci simti septiņdesmit pieci *euro* un29 centi) apmērā.

Jelgavas valstspilsētas pašvaldībai piederošajam dzīvokļa īpašumam Pētera ielā 2-17, Jelgavā, proporcionāli piekrītošajām zemes vienības ar kadastra apzīmējumu 0900 001 0082 daļas 411/17388 domājamām daļām atsavināšanas cena noteikta 564,31 *euro* (pieci simti sešdesmit četri *euro* un31 cents) apmērā.

Daudzdzīvokļu dzīvojamās mājas Pētera ielā 2, Jelgavā, dzīvokļu īpašnieki kopsapulcē ir pieņēmuši lēmumu izmantot atsavināšanas tiesību.

Saskaņā ar Dalītā īpašuma izbeigšanas likuma 14.panta nosacījumiem, dzīvokļa īpašumam atbilstošā zemes atsavināšanas cena jāpārskaita zvērinātas tiesu izpildītājas Sniedzes Upītes depozīta kontā.

Pamatojoties uz minēto un saskaņā ar Piespiedu dalītā īpašuma privatizētajās daudzdzīvokļu mājās izbeigšanas likuma 12.panta ceturtās daļas 4.punktu, Pašvaldību likuma 10.panta pirmās daļas 16.punktu un 73.panta ceturto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pirkt 830/17388 domājamās daļas no zemes vienības Pētera ielā 2, Jelgavā, daļas (kadastra apzīmējums 0900 001 0082 8002) par atsavināšanas cenu 1139,60 *euro* (viens tūkstotis viens simts trīsdesmit deviņi *euro* un60 centi).
2. No pamatbudžeta izdevumu programmas "Pašvaldības dzīvokļu pārvaldīšana, remonts, veco māju nojaukšana" (klasifikācijas kods 06.604) esošajiem līdzekļiem, saskaņā ar Valsts zemes dienesta 2024.gada 19.janvāra Paziņojumu Nr.2-16-V/13 par atsavināmo zemi un atsavināšanas cenu, pārskaitīt 1139,60 *euro* (viens tūkstotis viens simts trīsdesmit deviņi *euro* un60 centi) kopsummā zvērinātas tiesu izpildītājas Sniedzes Upītes depozīta kontā, par katru dzīvokļa īpašumu proporcionāli piekrītošajām zemes vienības domājamām daļām:
   1. par dzīvokļa īpašumu Pētera ielā 2-13, Jelgavā, 575,29 *euro* (pieci simti septiņdesmit pieci *euro* un29 centi);
   2. par dzīvokļa īpašumu Pētera ielā 2-17, Jelgavā, 564,31 *euro* (pieci simti sešdesmit četri *euro* un31 cents).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 20. jūnijā